**PRIJAM U SLUŽBU U UPRAVNI ODJEL ZA GOSPODARSTVO, POLJOPRIVREDU I EU FONDOVE**

**VIROVITIČKO-PODRAVSKE ŽUPANIJE**

**Opis poslova radnog mjesta te podaci o plaći**

Sukladno članku 19. stavak 2. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 4/18), župan Virovitičko-podravske županije raspisao je javni natječaj objavljen u Narodnim novinama broj 88/18 od 3. listopada 2018. godine za:

- Pročelnika Upravnog odjela za gospodarstvo, poljoprivredu i EU fondove Virovitičko-podravske županije - 1 izvršitelja/ica na neodređeno vrijeme uz obvezni probni rad od 3 mjeseca.

Tekst natječaja dostupan je na web stranici Narodnih novina.

Od dana objave natječaja u „Narodnim novinama“ počinje teći osmodnevni rok za podnošenje prijava na natječaj.

Posljednji dan za podnošenje prijava je 11. listopada 2018. godine.

**UPUTE I OBAVIJESTI KANDIDATIMA**

**1. Opis poslova radnog mjesta**

* rukovodi Upravnim odjelom u skladu sa zakonom i drugim propisima,
* organizira i nadzire obavljanje poslova, daje djelatnicima upute za rad i koordinira rad Upravnog odjela,
* sudjeluje u rješavanju najsloženijih pitanja iz nadležnosti Upravnog odjela,
* provodi neposredan nadzor nad radom u Upravnom odjelu,
* poduzima mjere za osiguranje učinkovitosti u radu, raspoređuje poslove, brine o stručnom osposobljavanju i usavršavanju djelatnika i o redovnom i pravilnom korištenju imovine i sredstava za rad,
* poduzima mjere za utvrđivanje odgovornosti za povrede službene dužnosti,
* osigurava suradnju Upravnog odjela s tijelima državne uprave i lokalne samouprave, te drugim institucijama,
* obavlja i druge poslove po nalogu župana

**2. Podaci o plaći**

Sukladno članku 8. Zakona o plaćama u lokalnoj i područnoj (regionalnoj) samoupravi («Narodne novine» 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenata složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5 % za svaku navršenu godinu radnog staža.

Prema Odluci o koeficijentima za obračun plaće službenika i namještenika u upravnim tijelima Virovitičko-podravske županije («Službeni glasnik» Virovitičko-podravske županije broj 6/10) koeficijent složenosti poslova za radno mjesto Pročelnik iznosi 4,70.

Osnovica za obračun plaće određena je Odlukom o visini osnovice za obračun plaća djelatnika upravnih tijela Virovitičko-podravske županije Klasa: 120-01/10-01/02, Urbroj: 2189/1-06/1-10-2 od 15. listopada 2012.

**3. Testiranje kandidata**

Za kandidate koji ispunjavaju formalne uvjete natječaja, provest će se prethodna provjera znanja i sposobnosti putem pisanog testiranja i intervjua.

 Na web stranici Virovitičko-podravske županije ([www.vpz.hr](http://www.vpz.hr)) te na oglasnoj ploči Virovitičko-podravske županije objavit će se vrijeme održavanja objavit će se vrijeme održavanja prethodne provjere znanja i sposobnosti kandidata najmanje 5 dana prije održavanja provjere.

Za kandidata koji ne pristupi prethodnoj provjeri znanja smatra se da je povukao prijavu na natječaj.

Za svaki dio provjere znanja (pisano testiranje i intervju) kandidatima se dodjeljuje određeni broj bodova od 1-10.

Pitanja kojima se testira provjera znanja, sposobnosti i vještina bitnih za obavljanje poslova radnog mjesta za koje je raspisan javni natječaj temelje se na sljedećim propisima:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129\*/05, 109/07, 125/08, 36/09, 150/11, 144/12, 19/13, 137/15)
* Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11),
* Zakon o općem upravnom postupku („Narodne novine“ broj 47/09)

Po dolasku, prije početka provjere znanja, kandidati su dužni predočiti odgovarajuću identifikacijsku ispravu radi utvrđivanja identiteta.

Kandidati koji ne mogu dokazati identitet neće moći pristupiti testiranju.

Po završetku pisanog testiranja, kandidati koji su ostvarili najmanje 50 % ukupnog broja bodova pristupit će razgovoru s Povjerenstvom za provedbu natječaja (intervju).

Povjerenstvo kroz razgovor s kandidatom utvrđuje interese, profesionalne ciljeve i motivaciju kandidata za rad.

Nakon završetka provjere znanja (pisanog testiranja i intervjua) Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

Molimo podnositelje da u prijavi navedu broj fiksnog ili mobilnog telefona na koji, u slučaju potrebe, mogu biti kontaktirani tijekom natječajnog postupka.

Također, molimo podnositelje da prijavi prilože sve isprave naznačene u natječaju i to u obliku navedenom u natječaju.

Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do dana isteka natječajnog roka.

Kandidat može tijekom natječajnog postupka pisanim putem povući prijavu.

Eventualne dodatne upite možete poslati putem elektroničke pošte na adresu: jasna.abramovic@vpz.hr